અગાઉ જણાવ્યું તેમ આપણે ત્યાં જુલાઈ-ઓગસ્ટ-સપ્ટેમ્બરથી ઉત્સવોની પરંપરા શરૂ થઈ જાય છે. અષાઢથી માંડીને આસો સુધી ઉત્સવો જ ઉત્સવો. કાળક્રમે જેમ બધામાં પરિવર્તન આવ્યું તેમ ઉત્સવમાં પણ પરિવર્તન આવ્યું છે. ધર્મ ધીમે ધીમે પાછળને પાછળ ધકેલાય છે અને પ્રજાનો સામુહિક આનંદ આગળ પડતો છલકાય છે. જે લોકો ધર્મને ઉજવે છે એમાંથી બહુ ઓછી વયક્તિને ધર્મની મૂળ ભાવના કે વિભાવનાનો ખ્યાલ હોય છે. નવરાત્રિમાં પણ પ્રજા અઢળક ખર્ચો કરે છે અને ગરબા-દાંડિયા-રાસની પાછળ શક્તિની આરાધનાની વાત વિસરાઈ ગઈ છે. દર્શન કરતા પ્રદર્શનનું મહત્વ વધી ગયું છે.